RATCH โชว์เทพ! ปี 59 กำไรพุ่ง 93% หลังต้นทุนลด-มีกำไรจากอัตราแลกเปลี่ยน
RATCH โชว์เทพ! ปี 59 กำไรพุ่ง 93% มาที่ 6.17 พันลบ. จากปีก่อนกำไร 3.18 พันลบ. หลังต้นทุนลด-มีกำไรจากอัตราแลกเปลี่ยน
16 ก.พ. 2560

บริษัท ผลิตไฟฟ้าราชบุรีโฮลดิ้ง จำกัด (มหาชน) หรือ RATCH รายงานผลการดำเนินงานประจำปี 59สิ้นสุดวันที่ 31 ธ.ค.59 (รวมบริษัทย่อย)
โดยผลการดำเนินงานในช่วงดังกล่าวปรับตัวขึ้นเนื่องจากบริษัทมีต้นทุนขายและการให้บริการลดลงจากต้นทุนขายและการให้บริการลดลง โดยมีสาเหตุหลักมาจากต้นทุนขายของบริษัท ผลิตไฟฟ้าราชบุรี จำกัด ลดลงจำนวน 752.28ล้านบาท เนื่องจากในปี 2559 มีการซ่อมบำรุงรักษาตามแผนน้อยกว่าปี 2558
ขณะที่ในปี 2559 บริษัทรับรู้กำไรจากอัตราแลกเปลี่ยนจำนวน 157.66 ล้านบาท ขณะที่ปี 2558บริษัทรับรู้ขาดทุนจากอัตราแลกเปลี่ยนจำนวน 1.33 พันล้านบาท สาเหตุหลักของผลขาดทุนจากอัตราแลกเปลี่ยนในปี 2558 มาจากการแข็งค่าขึ้น­อย่างมีสาระสำคัญของเงินสกุลดอลลาร์สหรัฐฯ ส่งผลให้มูลค่าสินทรัพย์สุทธิที่เป็นเงินตราต่างประเทศอื่นๆ มีมูลค่าลดลงอย่างมาก